สังคมข่าวหุ้น
ดัชนีหุ้นไทยปิดตลาด 1,569.62 จุด เพิ่มขึ้น 3.09 จุด มูลค่าซื้อขาย 36,269 ล้านบาท ตลาดหุ้นไทยมูลค่าการซื้อขายค่อนข้างบาง นักลงทุนเกาะติดคำพิพากษาคดีรับจำนำข้าว “ยิ่งลักษณ์” 25 ส.ค. 60 วันนี้แนวโน้มตลาดหุ้นไทย จะเป็นไปแบบ Wait & See ประเมินแนวรับ 1,560 จุด แนวต้าน 1,575 จุด...
22 ส.ค. 2560

เล็กเซียวหงส์
ดัชนีหุ้นไทยปิดตลาด 1,569.62 จุด เพิ่มขึ้น 3.09 จุด มูลค่าซื้อขาย 36,269 ล้านบาท ตลาดหุ้นไทยมูลค่าการซื้อขายค่อนข้างบาง นักลงทุนเกาะติดคำพิพากษาคดีรับจำนำข้าว “ยิ่งลักษณ์” 25 ส.ค. 60 วันนี้แนวโน้มตลาดหุ้นไทย จะเป็นไปแบบ Wait &amp; See ประเมินแนวรับ 1,560 จุด แนวต้าน 1,575 จุด…
*…AOT ราคาปรับลงหนักเกินไปไหม ว่าไปแล้วไม่เห็นมีข่าวอะไร ท่าทางนักลงทุนสถาบันขายปรับพอร์ตหรือไม่ หากดูแนวโน้มผลการดำเนินงานไตรมาส 4/60 ก็ไปได้สวย..ราคาปรับลงแบบนี้อาจเป็นจังหวะทยอยสะสมได้เช่นกัน…
*…PACE ดูมีน้ำหนักน่าลงทุนขึ้นเยอะ เมื่อ “อาทิตย์ นันทวิทยา” ซีอีโอใหญ่ SCB ผู้ให้สนับสนุนทางการเงินรายใหญ่ ออกมาการันตีว่า PACE เป็นลูกหนี้ชั้นดี พื้นฐานปึ้กไม่มีปัญหาอะไรทั้งหนี้ตั๋ว B/E แถมแนวโน้มธุรกิจไปได้สวย โอ้ว..เจ้าหนี้รายใหญ่การันตีแบบนี้ ผู้ถือหุ้นคงเบาใจได้เยอะ..แต่เรื่องงบการเงินยังเป็นความเสี่ยงระยะสั้น ที่ต้องรอก.ล.ต.จะว่าไงอีกที..!?..
.*…IVL เริ่มมีแรงซื้อกลับ หลังราคาขยับลงมาหลายวัน คราวนี้มีฐานมั่นคงอยู่ที่ 38.00 บาท จึงมีโอกาสลุ้นแนวต้าน 40.00 บาทได้เช่นกัน ดูจาก P/E ล่าสุดแค่ 15 เท่า ถือว่าพอมีอัพไซด์อยู่อีกไม่น้อยทีเดียว…
*…IRPC ต้องมีอะไรดีแน่นอน ราคาขยับแบบน่าสนใจที่สำคัญเริ่มใกล้เป้าหมายขั้นต้น 5.80 บาท เข้าไปทุกที หากผ่านด่านนี้ได้เป้าหมายต่อไป 6.00 บาท แต่หุ้นตัวนี้มีโจทก์เยอะ..ราคาจึงมีลักษณะค่อยเป็นค่อยไปใจเย็นๆ ใครใจร้อนไม่เหมาะเล่นหุ้นตัวนี้ครับ…
*…สงครามเผานั่งยาง MTLS-SAWAD เริ่มคลี่คลายทำให้กระแสแพนิคเซลล์ เบาลงไปเยอะ..หลังกองทุนต่างๆ ฟันกำไรกันไปงามๆ 30-40% พร้อมสตอรี่พลางตาว่าด้วยเรื่อง “ปัญหาหนี้ตั๋ว B/E” ที่ตกเป็นจำเลยแบบจำเป็นที่ทำให้หุ้น MTLS-SAWAD โดนเทกระจาดก่อนหน้านี้..จริงเท็จประการใดไม่รู้ แต่ที่แน่ๆ รอบนี้กองทุนรวยเละกันไปเลยทีเดียว…
*…SINGER ตั้งแต่ย้ายสำมะโนครัวไปอยู่กับ JMART กลายเป็นหุ้นที่ถูกลืมไปเลย ล่าสุดต้องปรับกลยุทธ์เน้นขายสินค้ากลุ่มหลัก หวังทำอัตรากำไรขั้นต้น 30% แต่รับสภาพสินเชื่อรถปีนี้พลาดเป้า 1,500 ล้านบาท ด้วยเหตุเพิ่มความระมัดระวังมากขึ้น ท่าทางปีนี้ SINGER กำไรไม่สวยแน่เลย…
*…SPCG ได้ฉายาหุ้นปันผลงาม เมื่อ 2 โบรกเกอร์ใหญ่บล.กิมเอ็งและบล.กสิกรไทย เชียร์ให้ซื้อเก็บเพื่อเอาปันผล 0.50 บาทก่อน XD วันที่ 28 ส.ค. 60 จ่ายปันผลวันที่ 8 ก.ย. 60 คิดเป็นดิวิเดนด์ยีลด์ 5.39% เลยทีเดียว…*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล..
.*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น